Artemis Fowl

Artemis Fowl on Eoin Colferin kirjoittama kahdeksanosainen kirjasarja, joka yhdistää fantasiaa, sci-fiä ja trilleriä. Kirjoissa Artemis Fowl, nuori (ensimmäisessä kirjassa 12-vuotias) rikollisnero, löytää keijut, maan alle ihmisiä paenneet olennot. Ensimmäinen kirja oli menestys, joka loi Eoin Colferille suuren suosion. Aikoinaan kirjaa esiteltiin jopa Harry Potterin haastajaksi. Sarjan ensimmäisestä osasta on tehty Kenneth Branaghin ohjaama elokuva Artemis Fowl. == Kirjasarja == *Artemis Fowl (2001) *Artemis Fowl: Tehtävä pohjoisessa (2002) *Artemis Fowl: Ikuisuuskoodi (2003) *Artemis Fowl: Opalin kosto (2004) *Artemis Fowl: Kadonnut siirtokunta (2006) *Artemis Fowl: Aikaparadoksi (2008) *Artemis Fowl: Atlantiskompleksi (2010) *Artemis Fowl: Viimeinen vartija (2012) === Muut kirjat === *Artemis Fowl: Salaiset kansiot (2004) * *Artemis Fowl: tehtävä pohjoisessa (sarjakuva, 2009) *Artemis Fowl: The Graphic Novel: The Eternity Code (2012) == Päähenkilöt == === Protagonistit === * Artemis Fowl II - lapsinero, jolla on rikollisia taipumuksia ja ensimmäinen ihminen, joka onnistui anastamaan keijujen kulta- aarteen. Myöhemmin hänestä on tullut Väen suuri ystävä. * Domovoi Butler - Artemiksen suurikokoinen henkivartija. Hän ei paljastanut etunimeään suojatilleen, ennen kuin luuli kuolevansa kirjasarjan kolmannessa osassa. * komisario Holly Short - HALTiJan ensimmäinen naiskomisario, ja myöhemmin Artemiksen ystävä. Hän pelasti Butlerin kirjassa "Ikuisuuskoodi". * Juliet Butler - Butlerin pikkusisko, joka aikoi henkivartijaksi, mutta oli oman opettajansa mukaan liian rauhaton. Juliet rakastaa vapaapainia. * komentaja Julius Root - HALTiJan komentaja, joka on saanut lisänimen "Punajuuri". Lempinimi johtuu siitä, että komentajan huutaessa tämän kasvot punoittavat. Hänet tunnetaan mieltymyksestään sienisikareihin. Hän kuoli kirjasarjan neljännessä osassa, Opalin järjestämässä räjähdyksessä. * Foaly - HALin teknologia-avustaja, joka vastaa koko Turvan suojauksesta, näsäviisas ja vainoharhainen kentauri. Hän on keksinyt muun muassa Dragonfly- siivet ja Sleeper/Seeker kojeen, joka laitetaan vankien ihon alle. * Mulch Diggums - kleptomaanikääpiö, Artemiksen ja Hollyn vuoroin vastustaja, vuoroin työtoveri ja vuoroin ystävä. === Antagonistit === * Opal Koboi - Tonttu, Narsistinen, pakko-oireinen megalomaanikko. Opal on myös patologinen valehtelija ja kärsii lievästä skitsofreniasta. Hän esiintyy kirjoissa: Tehtävä pohjoisessa, Opalin kosto, Aikaparadoksi ja Viimeinen vartija . * Jon Spiro - Yhdysvaltalainen liikemies ja rikollinen, joka ei kaihda mitään keinoja pyrkiessään tavoitteisiinsa. Hän on kolmannen kirjan pääantagonisti. * Arno Blunt - Jon Spiron suurikokoinen ja platinanvaalea henkivartija. * Briar Cudgeon - HALTiJan vt. komentaja ja alikomisario. Hän on Rootin vanha ystävä poliisikouluajoilta. Cudgeon alennettiin alikomisarioksi sen jälkeen, kun hän oli saanut aikaiseksi katastrofin yrittäessään syrjäyttää Rootin TiJan päällikön pallilta. Hän kuoli kirjassa Tehtävä Pohjoisessa kärvennyttyään plasmapaneeliin yrittäessään valloittaa Opal Koboin kanssa Turvan hiisien avulla. == Sivuhenkilöitä == === Ihmiset === * Artemis Fowl I - Artemis II:n isä, joka oli kaksi vuotta kateissa Venäjällä, suurimman osan ajasta mafian vankina. Kirjassa Tehtävä Pohjoisessa Artemis pelastaa hänet Butlerin ja keiju-ystävänsä avulla. Holly käytti taikuuttaan Artemis I:n parantamiseen, ja taian vaikutuksesta tämä muuttui kierosta rikollisesta kunnolliseksi. * Angeline Fowl - Artemiksen äiti. * Minerva Paradizo - Lapsinero, joka havitteli Nobel-palkintoa nappaamalla demonin. Hän onnistui kaappaamaan demonivelho Numero 1:n. * Beckett Fowl - Artemiksen pikkuveli ja Mylesin kaksoisveli. * Myles Fowl - Artemiksen pikkuveli ja Beckettin kaksoisveli. === Keijut === * komentaja Trouble Kelp - Menninkäinen, joka esitellään ensimmäisessä kirjassa komisariona. Hän saa ylennyksen tarkastajaksi kolmannen ja neljännen kirjan välillä. Aikaparadoksissa kerrotaan, että Trouble on ylennetty komentajaksi. Hän on Hollyn hyvä ystävä. * Numero 1 - Demonivelho, jonka Minerva nappasi. * Mervall "Merv" ja Descant "Scant" Brill - Opal Koboin apureina työskentelevät tonttukaksoset. == Koodi == Eoin Colfer kirjoittaa jokaisen kirjan alareunoihin tekstiä salakielellä. Ensimmäisessä kirjassa kirjoitus on maahista, toisessa kirjassa kentaurien kieltä ja kolmannessa ikuisuuskoodia. Neljännessä, viidennessä ja kuudennessa kirjassa on samaa kieltä kuin ensimmäisessäkin eli maahista. ==Katso myös== *Keijulajit *Luettelo Artemis Fowl -sarjan hahmoista == Lähteet == == Aiheesta muualla == * Viralliset Artemis Fowl -sivut Amerikan alueella * Viralliset Artemis Fowl -sivut * Kattavat Artemis Fowl -fanisivut * S. Santikko: Keijut kumoon! Kvaak.fi 28.10.2007. * Luokka:Seulonnan keskeiset artikkelit